OzLabs/hebrew-wiki-articles huggingface dataset:
פרנטישק פלניצ'קה

פרנטישק פלניצ'קה (בצ'כית: František Plánička; 2 ביוני 1904– 20 ביולי 1996) היה כדורגלן צ'כוסלובקי, ששיחק בעמדת השוער. נחשב לאחד מהשוערים הגדולים ביותר של תקופתו, יחד עם ריקרדו זאמורה וג'אנפיירו קומבי.

==ביוגרפיה==
פלניצ'קה נולד ב-2 ביוני 1904 בפראג שבאוסטרו-הונגריה של אותו הזמן. לכל אורך הקריירה שלו שיחק עבור סלביה פראג, שאז הקבוצה הייתה בתקופה הכי מצליחה שלה אי פעם. במשך 13 שנה שיחק פלניצ'קה בסלביה, בהן זכה עימה שבע פעמים בליגה הצ'כוסלובקית, 6 פעמים בגביע בוהמיה ופעם אחת בגביע מיטרופה. בסך הכל ערך בה 969 הופעות, בהן סלביה ניצחה 742 משחקים. למרות גובהו הנמוך בשביל שוער, פלניצ'קה היה בעל יכולות אקרובטיות טובות, דבר שהקנה לו את הכינוי "החתול של פראג".

במהלך טורניר גביע מיטרופה של 1932 פגשה סלביה את יובנטוס. במשחק הראשון סלביה הביסה אותה בתוצאה 0–4, ובמשחק השני סלביה התמקדה בעיקר בלמשוך את הזמן. דבר זה עצבן את אוהדי יובנטוס שהשליכו אבנים מהיציע לכר הדשא, כשאחד האבנים פגע קשה בפלניצ'קה שנפצע. סלביה החליטה לנטוש את המגרש והמשחק נפסק. כתוצאה מעזיבת המגרש שתי הקבוצות הושעו מהטורניר ובולוניה, שניצחה את חצי הגמר שלה, הוכרזה כזוכה.

===בנבחרת צ'כוסלובקיה===
פלניצ'קה (מימין) ב[[מונדיאל 1938]]
בנבחרת צ'כוסלובקיה ערך פלניצ'קה 73 הופעות, וערך את הופעת הבכורה שלו ב-17 בינואר 1926, בהפסד 1–3 לאיטליה. במונדיאל 1934 עזר לה להעפיל לטורניר, והיה גם הקפטן שלה. צ'כוסלובקיה הגיעה עד לגמר בו הפסידה לאיטליה 1–2 בהארכה.

ארבע שנים לאחר מכן היה הקפטן שלה גם במונדיאל 1938, בו הנבחרת סיימה את דרכה ברבע הגמר לאחר הפסד לברזיל במשחק שנחשב לאחד המשחקים האלימים ביותר בהיסטוריית המונדיאל. שחקן מצ'כוסלובקיה ושניים מברזיל קיבלו כרטיס אדום, ושחקנים משני הצדדים סבלו מפציעות חמורות. במצב של 1–1 חלוץ נבחרת צ'כוסלובקיה, אולדז'יך ניידלי, עזב את המגרש עם רגל שבורה, ופלניצ'קה עצמו סיים את המשחק עם יד שבורה לאחר התקלות עם חלוץ ברזיל ז'וזה פראסיו. לאחר שהמשחק נגמר בתוצאה 1–1, הוא שוחזר יומיים לאחר מכן, ובו צ'כוסלובקיה הפסידה 2–1 ללא פלניצ'קה וחלוציה אולדז'יך ניידלי ואנטונין פוץ' הפצועים. בסיום הטורניר נבחר להיות לשוער המצטיין, וגם בנבחרת המצטיינת. משחקו של פלניצ'קה נגד ברזיל היה גם משחקו האחרון במדים הלאומיים.

===לאחר הפרישה===

לאחר פרישתו מקריירת משחק הוענק לו בשנת 1985 תואר מ-UNESCO על המשחק ההוגן שהציג לאורך הקריירה שלו. בשנת 1994 קיוה כי בעודו בחיים יוכל לראות את סלביה זוכה באליפות פעם נוספת, ולאחר שחיכה במשך כ-48 שנה, סלביה זכתה באליפות בעונת 1995/96. חודשיים לאחר זכייתה פלניצ'קה נפטר ב-20 ביולי 1996 בפראג, בגיל 92. הוא היה לשחקן האחרון שנשאר בחיים מסגל נבחרת צ'כוסלובקיה של מונדיאל 1934, וגם לשחקן האחרון ששיחק במשחק הגמר של אותו טורניר.

==תארים==
;סלביה פראג
*אליפות צ'כוסלובקיה (8): 1925, 1928/29, 1929/30, 1930/31, 1932/33, 1933/34, 1934/35, 1936/37
*גביע מיטרופה: 1938
;נבחרת צ'כוסלובקיה
*סגנית מונדיאל 1934
;אישיים
*הנבחרת המצטיינת של המונדיאל: 1938
*השוער המצטיין של המונדיאל: 1938
*פרס השחקן ההוגן של 1985 מ-UNESCO
*פרס השחקן הצ'כי ההוגן של שנת 1994

== קישורים חיצוניים ==

קטגוריה:כדורגלנים צ'כוסלובקים
קטגוריה:כדורגלנים צ'כים
קטגוריה:שוערי כדורגל צ'כוסלובקים
קטגוריה:שוערי כדורגל צ'כים
קטגוריה:פראג: כדורגלנים
קטגוריה:כדורגלני סלביה פראג
קטגוריה:כדורגלני נבחרת צ'כוסלובקיה
קטגוריה:כדורגלני מונדיאל 1934
קטגוריה:כדורגלני מונדיאל 1938
קטגוריה:צ'כוסלובקים שנולדו ב-1904
קטגוריה:נפטרים ב-1996
Here Comes the Hotstepper

"Here Comes the Hotstepper" (בתרגום חופשי לעברית: "הנה בא הפושע הנמלט") הוא שיר של זמר הדאנסהול הג'מייקני אייני קאמוזי . ב-1995 הוא יצא לאור כסינגל המוביל מתוך אלבומו Here Comes the Hotstepper כמו גם בפסקול לסרט "משהו ללבוש". השיר מוכר בעיקר מהפזמון החוזר: "נה נה נה נה" שנדגם מגרסת הכיסוי של להקת "חניבעל וציידי הראשים" לשיר "Land of a Thousand Dances" של וילסון פיקט.

זהו השיר היחיד של קאמוזי שהגיע לאחד מ-40 המקומות הראשונים במצעד בילבורד הוט 100, והגיע למקום הראשון ב־17 בדצמבר 1994 ונשאר שם שבועיים; השיר הגיע גם למקום הראשון בדנמרק ובניו זילנד, ולעשירייה הראשונה בשתים עשרה מדינות נוספות. ג'ון גיבונס הקליט רמיקס לשיר ב-2018.

== שימוש בדגימות מוזיקה ==
"Here Comes the Hotstepper" נדגם ברובו ממספר שירים אחרים. השירה בו לקוחה מהשירים "The Champ" של להקת "The Mohawks", "Hot Pants" של בובי בירד ו-"La Di Da Di " שביצעו דאג אי פרש וסליק ריק .

הלחן מכיל דגימות של הבס והתופים מ"Heartbeat" של טאנה גארדנר, ולחן הגיטרה הושאל מהשיר "Hung Up on My Baby" של אייזק הייז. השיר מכיל את הפזמון "נה נה נה נה..." מהשיר "ארץ אלף הריקודים" של להקת "חניבעל וציידי הראשים" וסגנון השירה בבתי השיר דומים לשירה ב-"Come Together" של הביטלס.

==שירים שבוססו על השיר==
הצלחת השיר הובילה לשימוש בו כמנגינת רקע לשירים אחרים ובהם Baby Boy של ביונסה.
בינואר 2020, סטטיק ובן-אל תבורי ופיטבול דגמו את השיר בשירם . באותו החודש הוציאו הצמד דדי יאנקי וניקי ג'אם את שיר הרגאטון "Muevelo".

== מיקומי שיא ==

== נתוני מכירות ==

== קישורים חיצוניים ==

==הערות שוליים==

קטגוריה:שירי 1994
קטגוריה:שירים באנגלית
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:שירי היפ הופ
קטגוריה:שירי רגאיי
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת קולומביה רקורדס
טרג'אני ואקיל

טרג'אני ואקיל (באנגלית: Tarjani Vakil) היא בנקאית הודית, כיהנה בעבר בתפקיד מנכ"ל של בנק אקסים והאישה הראשונה בהודו שכיהנה בתפקיד זה.<ref></ref>

== היסטוריה ==
טרג'אני ואקיל נולדה וגדלה במומבאי. יש לה שלשה אחים והיא הצעירה ביותר במשפחתה.

בשנת 1958, סיימה תואר ראשון בהיסטוריה מאוניברסיטת מומבאי ומיד לאחר מכן החלה לעבוד כפקידה בוועדת הכספים של מהראשטרה.

בשנת 1965, החלה לעבוד בבנק IDBI Bank והייתה האישה היחידה בתחום.

בשנת 1993, החלה לכהן כיו"ר אקסים בנק (Exim Bank) ופרשה מתפקידה בשנת 1996.

בשנת 1997 נבחרה על ידי חברת KPMG Worldwide Business, לאחת מחמישים הנשים המובילות בתחום הפיננסי וזאת בעקבות עוז הרוח שלה.

בשנת 2011, פרסמה אוטוביוגרפיה בשם פסיפס של זיכרונות (A Mosaic of Memories).

== הערות שוליים ==

קטגוריה:בנקאים הודים
קמוסים

קָמוֹסִים (בפורטוגזית: Camocim) היא עיר במדינת סיארה, בברזיל.
== גאוגרפיה ==
העיר מצויה על שפת האוקיינוס בו נהר טוקונדובה נשפך לים.

העיר נמצאת באזור הטרופי עם הטמפרטורה השנתית הממוצעת של כ-26 מעלות.

בשנים 1613–1649 האזור היה בשליטת הולנד. תושבים פורטוגזים ראשונים באזור התיישבו בסביבות בשנת 1879 ובשנת 1889 היישוב הוכר כעיר. כ-85% מתושבי העיר הם קתולים.

בעיר פעול בית חולים, מספר תחנות רדיו אזוריות ושדה תעופה. בשנת 1910 האזור חובר למערכת מסילת ברזל אזורית.

תושבי העיר מתפרנסים בעיקר מחקלאות ודייג, כמו גם קציר קשיו, אורז יבש, קסבה וקטניות. כמו כן נפוץ גידול בקר, חזירים ועופות.

==קישורים חיצוניים==

* 

קטגוריה:ברזיל: ערים
קטגוריה:סיארה
קטגוריה:יישובים שהוקמו ב-1889
יחסי קולומביה–שווייץ

יחסי קולומביה–שווייץ הם היחסים הדיפלומטיים הרשמיים שבין רפובליקת קולומביה לבין הקונפדרציה השווייצרית.

== היסטוריה ==
בין רפובליקת קולומביה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין רפובליקת קולומביה לבין הקונפדרציה השווייצרית הם יחסים דיפלומטיים חמים וידידותיים שבמסגרתם מתקיימים שיתופי פעולה רבים במגוון רחב מאוד של תחומים. קולומביה מהווה מדינה מועדפת עבור שווייץ להשקעה עבור האצת הפיתוח ולסיוע הומניטרי. הסחר שבין שתי המדינות הוא נמרץ ורחב.

שווייץ כוננה לראשונה יחסים דיפלומטיים וקונסולריים עם קולומביה בסוף המאה התשע עשרה. אמנת החברות והסחר שבין שתי המדינות נחתמה בסוף שנת 1908 ועזרה לשפר את מעמדה של הקהילה השווייצרית בקולומביה. קונסוליה שווייצרית נפתחה בבוגוטה בשנת 1911. הקונסוליה שודרגה לצירות בשנת 1940 ולשגרירות בשנת 1958. מקום מושבה של הוועידה הקבועה השווייצרית-קולומביאנית שכוננה בשנת 1974 הוא בוגוטה.

== יחסים כלכליים ==
שווייץ מייבאת מקולומביה בעיקר אבני חן ומתכות יקרות, לצד ציוד חקלאי. הייצוא המרכזי השווייצרי לקולומביה הוא מוצרי רוקחות, כימיקלים, מכונות וציוד דיוק. ההשקעות השווייצריות בקולומביה נאמדו בסוף שנת 2017 ב-1.2 מיליארד פרנקים שווייצריים, והחברות השווייצריות שלהן בסיסים בקולומביה סיפקו יותר מ-12,100 מקומות עבודה לתושבים במדינה.

== שווייצרים בקולומביה ==
על פי הלשכה השווייצרית המרכזית לסטטיסטיקה, בסוף שנת 2018 התגוררו בקולומביה 2,421 אזרחים שווייצרים.

== נציגויות דיפלומטיות ==
* קולומביה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.
* שווייץ מיוצגת בקולומביה בדרג השגרירות באמצעות שגרירות רשמית שהיא מחזיקה בבוגוטה, בירת המדינה. שווייץ מיוצגת בקולומביה גם בדרג הקונסולרי באמצעות שלוש קונסוליות רשמיות שהיא מחזיקה בערים: סנטיאגו דה קאלי, קרטחנה, ומדיין.

== קישורים חיצוניים ==

* [https://www.eda.admin.ch/countries/colombia/en/home/switzerland-and/bilateral-relations.html Bilateral relations Switzerland–Colombia], אתר משרד החוץ של שווייץ

== הערות שוליים ==
אלסנדרו אלבני

אלסנדרו אלבני (באיטלקית: Alessandro Albani; 15 באוקטובר 1692, אורבינו – 11 בדצמבר 1779, רומא) היה קרדינל, פוליטיקאי ואספן אמנות איטלקי.

== ביוגרפיה ==
אלסנדרו אלבני נולד למשפחת אצולה איטלקית ממוצא אלבני. הוא סיים אוניברסיטת רומא עם התמחות במשפטים. היה לו רצון להתרכז בקריירה צבאית, אך אפיפיור קלמנס האחד עשר שהיה קרוב משפחתו שכנע אותו לעבור לקריירה במערכת הכנסייה.

בפברואר 1721 אינוקנטיוס השלושה עשר העניק לאלסנדרו אלבני תואר קרדינל. לפני קבלת התואר הוא לא היה איש כנסייה. בהיותו קרדינל הוא השתתף בבחירת מספר ישיבות קונקלווה.

אלסנדרו אלבני היה אספן אמנות עתיקה ידוע. ברומא הוא בנה "וילה אלבנה" ובה מיקם את האוסף של יצירות אמנות מתקופה עתיקה. אחרי מותו חלק מהאוסף למשל אריה אלבני הועברו למוזיאון הלובר.

אלסנדרו אלבני תמך בפעילותו של יוהאן יואכים וינקלמן ואקדמיה של סן לוקא. בשנת 1761 הוא התמנה לספרן בספריית הוותיקן.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:חשמנים איטלקים
קטגוריה:אספני אמנות איטלקים
קטגוריה:ספרנים ומידענים
קטגוריה:ילידי 1692
קטגוריה:נפטרים ב-1779
קיטבול

קיטבול (באנגלית: Kitbull) הוא סרט קצר מונפש מסורתית משנת 2019. זהו הסרט השלישי בתוכנית "ספארקשורטס" של פיקסאר והוא מתרכז בחתול רחוב עצמאי וכלב פיטבול שעבר התעללות, היוצרים חברות לא סבירה.

== עלילה ==
גור חתולים חי בפחי הזבל מאחורי הבניינים של סן פרנסיסקו. בעודו מחפש אוכל ברחובות, עוברת רחוב מציע לו אוכל אך הוא בורח, ומוצא מקום שינה בקופסת קרטון בזבל. מאוחר יותר, כלב פיטבול עובר לגור במלונה מאחורי הבניין. הגור בהתחלה מאוד מפוחד מהכלב, אבל לאט מתחיל להתחבר איתו בזמן שהם משחקים עם פקק בקבוק. לילה אחד, אחרי שהכלב נלקח אל תוך הבניין, הוא מושלך החוצה אחרי שנפצע קשה בקרב כלבים. הפיטבול הולך לעזור לחתלתול, שנתקע באריזת פלסטיק, אבל הגור המפוחד תוקף את הכלב אחרי שראה את הניבים שלו. הכלב העצוב והפצוע נסוג למלונה שלו, שם הוא פוגש שוב את הגור חתולים המצטער. ביום למחרת, השניים בורחים מהחצר האחורית לפני שבעל הבית יכול למצוא אותם. מאוחר יותר, החתלתול והפיטבול משחקים ברחוב, כשהחתול נמצא על ידי אותה עוברת רחוב ממקודם. כשהיא רואה את הפיטבול, הן היא והכלב מפוחדים זה מזה, אבל אחרי שהם מתגברים על זה, זוג החיות מאומץ על ידי עוברת הרחוב ובעלה.

== קישורים חיצוניים ==

== הערות שוליים ==

קטגוריה:סרטים קצרים של פיקסאר
קטגוריה:סרטי 2019
גאורגי זלמה

ממוזער
גאורגי זלמה (שם אמיתי הוא זלמנוביץ; 1906 – 1984) היה צלם ועיתונאי יהודי-סובייטי. כתב צלם של העיתונים איזווסטיה, אוגוניוק, קרסנאיה זבזדה ופרסומים נוספים בשנות ה-20 וה-30, כתב צלם צבאי בקרבות מלחמת העולם השנייה. עסק בצילום למעלה מ־60 שנה.

== קורות חיים ==
נולד בשנת 1906 בטשקנט במשפחתם של אנטולי ואסתר זלמנוביץ'. בשנת 1921 עבר למוסקבה, שם החל לצלם במצלמת קודאק 9 × 12 הישנה. קיבל את חוויית הצילום הראשונה שלו באולפן "פרולטקינו" ובמהלך חזרות תיאטרון למגזין "תיאטרון". הוא המשיך לעבוד בסוכנות "רוספוטו" לשם הגיע כמתלמד ובמהרה החל לעבוד באופן עצמאי.

בשנים 1924 – 1927 עבד ככתב צלם של הסוכנות במולדתו באוזבקיסטן, אפגניסטן , איראן ומרכז אסיה. פורסם ב"פראוודה (אמת) המזרח". בשנת 1927 גויס לשורות הצבא האדום, שירת במוסקבה. לאחר השחרור למילואים בשנת 1929 חזר לטשקנט לזמן קצר.

לאחר שחזר למוסקבה פרסם את צילומיו במגזין "צילום סובייטי", צילומיו צולמו במצלמת לייקה. לאורך כל שנות ה-30 הוא נסע למשימות צילום במכרות ומפעלים של דונבאס, לחוות קולקטיביות של אזור טולה ולאימונים של הצבא האדום בחוף הים השחור.

עבד עם רומן כרמן על הפרויקטים "ברית המועצות משמיים" ו-"10 שנים של הרפובליקה הסוציאליסטית הסובייטית של יקוטיה", שפורסמו בכתב העת "ברית המועצות באתר בנייה". עבד גם עם מקס אלפרטום ואלכסנדר רודצ'נקו.

במהלך מלחמת העולם השנייה שירת כאינטנדנט (מעמד דמוי עובד צה"ל לדרגות תומכות לחימה) בדרגה השלישית, ככתב העיתון איזווסטיה, בחזיתו במולדובה, אודסה ואוקראינה. התצלומים המפורסמים ביותר שלו צולמו במהלך קרב סטלינגרד, שם נלחם בחורף 1942–1943. הוא יצר תיעוד מהלך הקרבות בעיר. חבר במפלגה הקומוניסטית.

לאחר המלחמה עבד במגזין "אוגוניוק", ומאז 1962 - בסוכנות "חדשות" .

נפטר בשנת 1984.

בנו במאי הקולנוע טימור זלמה.

== העבודות שלו באוספים ==
* המוזיאון לאמנות מודרנית, ניו יורק

== ספרים בהשתתפות עבודותיו ==
* תצלומי צבע בספר "10 שנות לטביה הסובייטית", 1950 
* "אנתולוגיה של הצילום הסובייטי, 1917 - 1940", 1986 
* "אנתולוגיה של הצילום הסובייטי, 1941 - 1945", 1987 
* PROPAGANDA & DREAMS, 1999 

== אזכורים בספרות ==
* ג'צ'ודקוב. כתב והחיים. // מגזין "הצילום הסובייטי", 1980, מס' 12 

== קישורים חיצוניים ==

* [http://www.foto-video.ru/art/portfolio/19813.html ביוגרפיה של זלמה] 
* [http://www.museum.ru/N24683 תערוכת יצירותיו] 
* [http://www.rosculture.ru/regions/show/?id=20888& התערוכה ]
* [http://www.mdf.ru/search/authors/zelma/ תמונות של זלמה] 
* [https://web.archive.org/web/20071214134250/http://www.1418.ru/photo.php?photographer=14 תיעוד מהלך המלחמה של זלמה] [https://web.archive.org/web/20071214134250/http://www.1418.ru/photo.php?photographer=14 ]

== הערות שוליים ==

קטגוריה:עיתונאים יהודים רוסים
קטגוריה:עיתונאים יהודים סובייטים
קטגוריה:צלמים יהודים רוסים
קטגוריה:צלמים סובייטים
קטגוריה:צלמי מלחמה סובייטים
קטגוריה:צלמי מלחמה יהודים
קטגוריה:יהודים אנשי הצבא האדום במלחמת העולם השנייה
קטגוריה:אנשי הצבא האדום בקרב סטלינגרד
קטגוריה:מקבלי עיטור הכוכב האדום
קטגוריה:אישים הקבורים בבית העלמין דונסקויה החדש
קטגוריה:סובייטים שנולדו ב-1906
קטגוריה:סובייטים שנפטרו ב-1984
טיסה 816 של פן אם

טיסה 816 של פן אם היא טיסת נוסעים בינלאומית של חברת פאן אמריקן וורלד איירווייז שהייתה מעורבת בתאונה אווירית קטלנית בטהיטי שבפולינזיה הצרפתית ב-22 ביולי 1973.

המטוס מדגם בואינג 707 יצא מאוקלנד שבניו זילנד לסן פרנסיסקו שבארצות הברית דרך טהיטי. על המטוס נמצאו בעת התאונה 79 נוסעים ואנשי צוות.

שלושים שניות לאחר ההמראתו מנמל התעופה הבינלאומי פאאה בטהיטי התרסק המטוס. כל הנוסעים ואנשי הצוות נספו בהתרסקות למעט נוסע אחד.

== התאונה ==
כאשר המטוס הגיע לגובה של 91 מטרים, הוא החל לשקוע מטה ולסטות שמאלה מנתיב הטיסה שיועד לו. הוא המשיך להנמיך עד שלבסוף קרס ונפל אל הים. הקופסה השחורה ככל הנראה שקעה בתוך הים, שכן היא מעולם לא נמצאה.

הניצול היחיד בטיסה היה אזרח קנדי בשם ניל קמפבל. הוא סיפר שהוא לא זוכר דבר מההתרסקות ושהוא זוכר שהוא התעורר בתוך הים.

סיבת ההתרסקות לא נקבעה מעולם באופן רשמי.

== קישורים חיצוניים ==
<div class="mw-content-ltr">
* [http://www.bea.aero/docspa/1973/n-pa730722/pdf/n-pa730722.pdf Final accident report] ([https://www.webcitation.org/5zlFWrsLV?url=http://www.bea.aero/docspa/1973/n-pa730722/pdf/n-pa730722.pdf Archive])
</div>

פן אם, 0816
פן אם, 0816
פן אם, 0816
פן אם, 0816
קטגוריה:פולינזיה הצרפתית
פן אם, 0816
פן אם, 0816
קטגוריה:התרסקות כלי טיס באוקיינוס השקט
+
לאדה ספורט

ממוזער
לאדה ספורט היא חברת שיווק, פרסום והנדסה רוסית, שמוקמה בטוליאטי, והיא חברה בת של יצרנית הרכב AvtoVAZ. היא מייצרת את דגמי מכוניות ספורטיביים המבוססים על דגמי לאדה גרנטה ולאדה קלינה, ומנהלת גם את צוות התחרויות של לאדה באליפות העולם לרכבי תיור (WTCC). העונה הראשונה שלהם הייתה עונת 2009 (שנוהלה על ידי צוות "הדובים הרוסים").

== היסטוריה ==
הקבוצה נכנסה לעונת אליפות העולם במכוניות תיור 2009, והפכה ליצרנית הרביעית באליפות לצד SEAT, ב.מ.וו ושברולט. הצגת הפריורה החדשה בפורטו והתוספת של אלוף מכוניות התיור הבריטי לשעבר ג'יימס תומפסון למערך הנהגים עזרו לקבוצה להגביר את התחרותיות שלהם במהלך העונה. נקודות נהגים הושגו על ידי תומפסון לצמד של 6 מקומות בסיבוב אימולה.
ואן לאגן נוהג בלאדה פריורה.
לאחר שהשתתף בשני אירועים בשנת 2012 עם מכונית אחת של גרנטה ספורט שננהגה בידי זוכה מרוץ ה- WTCC ג'יימס תומפסון, צוות לאדה ספורט התחרה עם שתי מכוניות בעונת 2013, אחת לתומפסון ואחת לנהג הרוסי מיכאיל קוזלובסקי. הצוות הבטיח את שיתוף הפעולה עם חברת פיתוח מכוניות המירוץ הצרפתית אורקה לפיתוח הטכני של השלדה ומנוע הטורבו 1.6 ליטר. נוסף על כך, התוכנית נתמכה על ידי לוקאויל, חברת הנפט הגדולה ברוסיה.

== קישורים חיצוניים ==

* 

* [http://wtcc.lada.ru/ דף הרשמי של לאדה ספורט] באתר WTCC
* [https://web.archive.org/web/20130809133330/http://granta-cup.lada.ru/ עמוד גביע לאדה גרנטה הרשמי]

קטגוריה:לאדה
לאדה לרגוס

לאדה לרגוס הוא מכונית מסחרית קומפקטית, שנבנית על ידי יצרנית הרכב הרוסית AvtoVAZ מאז 2012. זוהי למעשה גרסה של רכב רנו מהדור הראשון, דאצ'יה לוגאן MCV ומיוצר כפרויקט משותף עם רנו ניסאן.<ref></ref>

== היסטוריה ==
לאחר שרכב לאדה ריבה יצא מהייצור בדצמבר 2010, חברת AvtoVAZ כבר לא ייצרה דגמי סטיישן זולים ומרווחים. רכבי הסטיישן קו הדגם הנוכחי לאדה קלינה ולאדה פריורה הן בעלות השלמה גבוהה יותר ומחיר גבוה בהרבה. הלרגוס הוא הפרויקט המשותף הראשון בין AvtoVAZ לרנו-ניסאן (בהשקעה של 550 מיליון דולר). מהווה חלק מתוכנית משותפת גדולה יותר של החברות לייצר חמישה דגמים ברוסיה, המבוססת על פלטפורמת Dacia B0. סך הייצור בשנת 2012 הגיע ל-27,000 מכוניות (לרוב של רכבי לרגוס).<ref name="insideline"></ref>

לרגוס מיוצר ביחידת ייצור מלאה. הוא מצויד במיזוג אוויר, מערכת בלימה נגד נעילה, 2 כריות אוויר קדמיות, 5 או 7 מושבים, דיבורית Bluetooth ונגן MP3. הוא זמין בשתי גרסאות: כ-MPV לנוסע וכטנדר בעל קיבולת גבוהה. שתי הגרסאות זמינות עם אחת משתי אפשרויות מנוע הבנזין: שסתום 8 ליטר עם 84 כ"ס או שסתום 1.6 ליטר 16, המסוגל לייצר . הם קשורים לתיבת הילוכים ידנית בעלת חמישה הילוכים. השינויים המשמעותיים היחידים מהדגם המקורי הם הסורג, הפגוש הקדמי, המצפים את לוח הפאנל והפנסים הקדמיים.<ref name="insideline"></ref>

ב-4 באפריל 2012 השיקה AvtoVAZ את הייצור הסדרתי של לאדה לרגוס בטקס בו השתתף ולדימיר פוטין. בביקורו בטוליאטי סייר פוטין במפעל וחתם על לאדה לרגוס הראשונה.<ref></ref> המכירות החלו ב־16 ביולי 2012.<ref></ref> גרסת הפאנל של המכונית יצאה למכירה באוגוסט 2012<ref></ref> וגרסת הקרוס הושקה בשנת 2015.<ref></ref>

== ראו גם ==
* לאדה גרנטה
* לאדה XRAY

== קישורים חיצוניים ==

* 

==הערות שוליים==

קטגוריה:מכוניות מסחריות
קטגוריה:כלי רכב המיוצרים ברוסיה
קטגוריה:דגמי מכוניות שהושקו ב-2012
קטגוריה:לאדה
עובש לחם שחור

עובש לחם שחור (שם מדעי: Rhizopus stolonifer) הוא פטריה הנחשבת למין החשוב ביותר בסוג Rhizopus, שהוא אחד מהפטריות הנפוצות בעולם, ויש לו תפוצה עולמית אף על פי שהוא נפוץ בעיקר באזורים טרופיים וסובטרופיים. הוא פעיל בפירוק מזון מאוחסן, וכמו שאר סוגי הריזופוס גדל במהירות בעיקר בתוך בתים.

== גילוי ==
הפטרייה הזו התגלתה בשנת 1818 על ידי המדען הגרמני כריסטיאן גוטפריד אהרנברג, שכינה אותה Rhizopus nigricans. השם שונה בשנת 1902 לRhizopus stolonifer על ידי המיקולוג הצרפתי J. P. Vuillemin.

== גידול ואקולוגיה ==
עובש הלחם השחור הוא מין נפוץ ברחבי העולם. הוא נמצא על כל סוגי החומרים המשמשים בסיס לעובש ולעיתים קרובות הוא אחד מן התבניות הראשונות המופיעות על לחם מעופש. יכול להתקיים באדמה כשם שמתקיים באוויר. במעבדה פטרייה זו גדלה היטב על גבי מדיות שונות, כולל אלה המכילות מלחי אמוניום או תרכובות אמינו. עובש זה חי בעיקר בנבגים בוגרים.

== צמיחה ופיזיולוגיה ==
מין זה ממלא תפקיד חשוב בהתיישבות המוקדמת של המצעים באדמה, אך עם זאת הוא גם יכול להיות טפיל ולגרום לעובש על כל מיני פירות וירקות. כמו מינים אחרים של הריזופוס הוא גדל במהירות ומתפשט באמצעות הסטולונים, הסטולונים מספקים מבנה אווירי לצמיחת המיסיום וכיבוש שטחים גדולים. הם יכולים לטפס אנכית כמו גם אופקית.
הנבגים מעוצבים בצורה שונה בהתאם לחומרים המזינים הזמינים. הם יכולים להיות אובליים, מצולעים או זוויתיים.

הטמפרטורה האופטימלית לגידול היא 25–30 מעלות צלזיוס. נקודת המוות התרמית, המוגדרת כטמפרטורה הנמוכה ביותר שיכולה להרוג את כל התאים בעשר דקות, היא 60 מעלות צלזיוס.

עובש הלחם השחור יכול לצמוח בסביבות חומציות עם pH נמוך עד 2.2. טווח החומציות יכול להשתנות בין 2.2 ל 9.6. קרינה אולטרה סגולה יכולה להאט את נביטת הנבגים.

== מחלות ומניעה ==
המחלה הנגרמת על ידי פטרייה זו מופיעה בעיקר על פירות בשלים, כמו תות שדה, מלון ואפרסק, הרגישים יותר לנגעים ובעלי אחוז סוכר גבוה יותר. לאחר מספר ימים הפירות הנגועים הופכים רכים ומשחררים מיצים עם ריח חומצי. כאשר הלחות והטמפרטורה נאותים, צמיחת התפטיר מתרחשת במהירות על פני הפרי הנגוע והמחלה גורמת להתפתחות של תפטיר סטולוני עם ספורנגיה שחורה ונבגים. כאשר הפטרייה נובעת, היא מייצרת אסטרזות מסוגים שונים, כולל קוטינאז, המסייעים לפטרייה לחדור לדופן התא הצמחי. המחלה יכולה להשפיע גם על פירות בריאים אחרים סמוכים כאשר היא מופצת על ידי רוח או פעילות חרקים.

מין זה הוא גורם אופורטוניסטי למחלות ומכאן שיגרום לזיהום רק אצל אנשים עם חסינות מוחלשת. זיגומיקוזיס היא המחלה העיקרית שעלולה להיגרם כתוצאה מפטרייה זו בבני אדם ואף שהיא עדיין לא לגמרי מובנת, היא מסוכנת מאוד ויכולה להיות קטלנית. הרחת מזון מקולקל יכולה להיות הגורם לחשיפה למחלה זו.

== חשיבות ==
מין זה חשוב כלכלית לדעיכת אחסון לאחר הקטיף, הוא גם משמש לייצור חומצה פומרית וחומצה לקטית בעלות טוהר גבוה. נוכחות של אבץ מפחיתה את כמות החומצה המיוצרת על ידי הפטרייה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
2020 01
קטגוריה:פטריות שתוארו ב-1902
ארנה לנדלר

ארנה לנדלר (בהונגרית: Landler Ernő, גלשה, 6 באוגוסט 1877 – מוסקבה, הוצא להורג במחנה בוטובו, 3 ביוני 1938<ref name="wau">[http://www.sakharov-center.ru/asfcd/martirolog/?t=page&id=9969 A politikai elnyomás, Moszkvában és a Moszkvai területen agyonlőtt és eltemetett áldozatainak mártirológiája 1938-53 – Landler Ernő]</ref>) היה עורך דין, קומוניסט, עובד מפלגה, אחיו הצעיר של ינה לנדלר.

== ביוגרפיה ==
ארנה לנדלר נולד במשפחה יהודית. אביו היה אדולף לנדלר ואמו גיזלה שפיצר. הוא למד בבית הספר היסודי בעיר הולדתו, והמשיך את לימודיו בתיכון בנג'קניז'ה, אך סיים אותם בבירת הונגריה. לאחר מכן למד משפטים, ולאחר קבלת תעודת עורך הדין (16 באוקטובר 1905) פתח משרד עורכי דין יחד עם אחיו ינה. הוא הצטרף כחבר למפלגת הקומוניסטים בהונגריה כמעט מראשיתה. במהלך ימי הרפובליקה הסובייטית ההונגרית היה מפקד "המשמר האדום" בבודפשט וסגן מפקד המשמר האדום הלאומי כסגן קומיסר העם לענייני פנים. לאחר נפילת הרפובליקה נעצר ב־9 בספטמבר 1919, ואף על פי שזוכה במשפט נשלח למחנה מעצר בזאלאגרסג. משם שוחרר לברית המועצות במסגרת חילופי שבויים ביום הראשון של פברואר 1922 והצטרף למפלגה הקומוניסטית של ברית המועצות. הוא שירת בענייני חוץ עד שלנין שלח אותו לשוודיה בשנת 1923, שם שימש כיועץ המשפטי של אלכסנדרה קולונטאי (23 במרץ 1872 – 9 במרץ 1952) שהייתה מהפכנית, דיפלומטית ומדינאית סובייטית, סופרת, פמיניסטית ופעילה חברתית.

שנתיים לאחר מכן חזר לבירת רוסיה ושוב עבד בשרות הממשלתי כיועץ המשפטי הראשי של קומיסר העם הסובייטי לסחר החוץ. בשנת 1927 סייע שוב לקולונטאי בשוודיה ובנורווגיה (עד 1930). לאחר שחזר למוסקבה, התמנה לראש בית הספר למשפטים של בית הספר לסחר חוץ וייצג את הסובייטים באופן קבוע בבתי הדין הבינלאומיים בבוררויות שונות. משנת 1934 עבד כיועץ משפטי של נציגות סחר החוץ הסובייטי בפריז במשך שלוש שנים, ואז חזר למוסקבה. שם עסק שוב בענייני סחר חוץ. הוא נעצר ב־16 במרץ 1938 באשמת ריגול על ידי ה-נ.ק.ו.ד.. עונש מוות נפסק לו ב-22 במאי, והוא הוצא להורג ב-3 ביוני. לנדלר נקבר בבית הקברות של חומת הקרמלין במוסקבה. הוא טוהר מכל אשמה ב־28 בנובמבר 1956.

בתו, מריה לנדלר, הייתה אשתו השנייה של אישטוואן קיראי.<ref></ref>

== לקריאה נוספת ==
* [https://opac-nevter.pim.hu/record/-/record/PIM62760 אינדקס ביוגרפיה] המוזיאון הספרותי פטופי
* [http://mek.oszk.hu/00300/00355/html/ABC09006/09136.htm לקסיקון ביוגרפי הונגרי] 1990-1000
* תמונה ממוזערת של הביוגרפיה של מחוז זאלה
* הלקסיקון החדש של רוואי. הקולגה אישטוואן טרשוי. סקסארד, באביץ', 1996.

== קישורים חיצוניים ==

== הערות שוליים ==

קטגוריה:יהודים הונגרים
קטגוריה:מהגרים מהונגריה
קטגוריה:קומוניסטים יהודים הונגרים
קטגוריה:קומוניסטים הונגרים
קטגוריה:קורבנות הטיהורים הגדולים
קטגוריה:בוגרי אוניברסיטת אטווש לוראנד בודפשט
קטגוריה:עורכי דין יהודים הונגרים
קטגוריה:מבצע חילופי השבויים ההונגרי-סובייטי
קטגוריה:ילידי 1877
קטגוריה:נפטרים ב-1938
עדן פינס

עדן פינס (נולדה ב-21 ביוני 1997) היא מנחה שחקנית ודוגמנית ישראלית.

== ביוגרפיה ==
פינס נולדה וגדלה ברעננה, לזוג הורים עובדי עירייה. אמה ממשפחה חרדית. למדה במגמת צילום בתיכון מור מטרו-ווסט רעננה, והשתתפה בנבחרת האתלטיקה.

== קריירה ==
כיכבה בתוכנית הדוקו-ריאליטי "איט גירל" של הוט.

פינס משמשת כפרזנטורית של רשת האופנה הישראלית תמנון ושל אדידס בישראל, וכן לחברת ההלבשה התחתונה הישראלית FIX. בנוסף דגמנה לקמפיין חוצות של חברת הטיפוח הישראלית קרליין, של חברת ההלבשה האמריקאית Forever 21, ולמאפר פטריק טה, בקמפיין שצילם הצלם הישראלי טל עבודי.

ב-2015 השתתפה בתחרות מלכת היופי.

השתתפה בקליפ של השיר "קרמלה" של משה פרץ, שיצא ב-2017.

ב-2018 הפכה להיות הפרזנטורית של חברת רנואר. באותה שנה הגישה פינה בתוכנית "חם בלילה" בקשת 12, עם אופירה אסייג ואייל ברקוביץ'.

בשנת 2019 שיחקה בעונות 3–4 בסדרת הנוער "כפולה" בערוץ kidZ, בתור ליאב צ'ירולי.

זכתה בפרס "סטייל אייקון" בתחרות פרסי האופנה של כתב העת "את".

הגישה את פינת "האחות הדיגיטלית" של "האח הגדול" עונה 10 ברשת 13.

ביולי 2020 השתתפה בקמפיין פרסומי לביטוח ישיר, יחד עם גיא פינס.

באפריל 2021 שיחקה בסדרת דרמת הפשע "בני אור" של yes, בתפקיד לילך. ביולי אותה שנה השתתפה בקליפ לשיר "Sobrio" של הזמר הקולומביאני, מאלומה. בשנת 2021, פינס נבחרה על-ידי "פורבס ישראל", לרשימת "30 אנשי העסקים המצליחים בישראל, מתחת לגיל 30".

בשנת 2022 השתתפה בעונה השמינית של "רוקדים עם כוכבים" בקשת 12, אך הודחה עשירית. באותה השנה, הקימה מותג בשם Fifi Beauty המיועד לטפל בשיערן של נשים מתולתלות.

בשנת 2024 הנחתה את העונה הראשונה של הגרסא הישראלית לתכנית המציאות לאב איילנד המשודרת בשירות הטלוויזיה Free tv.<ref></ref>

== חיים אישיים ==
ביוני 2018 התחילה לצאת עם יוצא הריאליטי עמרי בן נתן. באפריל 2019 השניים נפרדו.

באוגוסט 2019 התחילה לצאת עם הדוגמן דור רפאלי. ביוני 2020 השניים נפרדו.

באוגוסט 2020 התחילה לצאת עם איש העסקים אילן מסיקה. באוגוסט 2022 השניים נפרדו.

בינואר 2023 התחילה לצאת עם השחקן והדוגמן האיטלקי, סימון סוסינה. בפברואר 2023 השניים נפרדו.

ביוני 2023, התחילה לצאת עם הכדורגלן הנורווגי, מתיאס נורמן. בספטמבר 2023 התארסה לו, באפריל 2024 השניים נפרדו.<ref name=":2" /><ref name=":3" />

באפריל 2023, חשפה כי עברה תקיפה מינית אלימה בחוויה המינית הראשונה שלה בגיל צעיר מאוד, שהותירה בה צלקות פיזיות ונפשיות, וחשפה לפני כן כי לוקה בתסמונת השחלות הפוליציסטיות.

==קישורים חיצוניים==

* [https://www.magazina-il.com/eden-pines החום פתאום עולה], כתבת שער בירחון מגזינה
* [https://www.atmag.co.il/עדן-פינס-2/ עדן פינס: "פעם התלתלים היו אישיו, היום כבר לא"], דליה בן ארי במגזין את
* 
* 
* 
* 

== הערות שוליים ==

קטגוריה:דוגמניות ישראליות
קטגוריה:דוגמנים ישראלים
קטגוריה:בוגרות תיכון מור מטרו-ווסט רעננה
קטגוריה:בוגרי תיכון מור מטרו-ווסט רעננה
קטגוריה:פורבס 30Under30: ישראל
קטגוריה:חיילות אגף המודיעין
קטגוריה:מתחרי רוקדים עם כוכבים (ישראל)
קטגוריה:ישראליות שנולדו ב-1997
קטגוריה:ישראלים שנולדו ב-1997
יורי סטויאנוב

יורי ניקולאייביץ' סטויאנוב (ברוסית: Юрий Николаевич Стоянов; נולד ב-10 ביולי 1957, אודסה) הוא מוזיקאי, שחקן תיאטרון וקולנוע סובייטי-רוסי.<ref>[http://dumskaya.net/news/k-yubileyu-artist-yurij-stoyanov-otmechen-pochet-020472/ К юбилею артист Юрий Стоянов отмечен Почетной наградой Одессы]</ref> אמן העם של הפדרציה הרוסית (2001). ידוע בשיתוף הפעולה שלו עם הקומיקאי איליה אולייניקוב.

== ביוגרפיה ==
יורי סטויאנוב נולד ב-10 ביולי 1957 באודסה. כילד עבר לפרברי אודסה לכפר בורודינו. אמו רוסייה,<ref>[https://fakty.ua/150490-yurij-stoyanov-moj-otec-rabotal-ginekologom-i-ya-slegka-podkovan-po-etoj-chasti Юрий Стоянов: Мой отец работал гинекологом, и я слегка подкован по этой части]</ref> יבגניה לאונידובנה סטויאנובה (נולדה ב-21 ביוני 1935), עבדה כסגנית מנהלת לעבודה חינוכית, מנהלת מכללה פדגוגית ולימדה שפה וספרות אוקראינית, עובדת חינוך באוקראינה. הוא גר באודסה. אביו – בולגרי במוצאו,<ref></ref> ניקולאי גאורגייביץ' סטויאנוב עבד כגניקולוג, מת בשנת 1993.<ref>[http://bulvar.com.ua/gazeta/archive/s20_62998/5407.html Юра никогда не мог относиться к себе иронично — он вообще человек невеселый, ранимый. Его все время нужно хвалить: и в семье, и в отцовстве, и в профессии]</ref>

בשנת 1974 הוא נכנס למכון GITIS במוסקבה. לאחר סיום לימודיו בשנת 1978, הוא שיחק בתיאטרון הדרמה טובסטוגאנוב הגדול, שם עבד כשחקן עד 1995.

יורי סטויאנוב זכה לתהילה ארצית לאחר יציאת תוכנית המערכונים גורודוק שאותה יצר והוביל יחד עם הקומיקאי איליה אולייניקוב משנת 1993 עד 2012.<ref>[http://gorodok.tv/cast_yuri Юрий Стоянов — Городок, официальный сайт]</ref>

ב-30 באוקטובר 2018 הצטרף סטויאנוב למועצה של הטלוויזיה ציבורית על פי צו נשיא הפדרציה הרוסית.<ref>[https://www.kp.ru/daily/26750.7/3779326/ Явлинский ругался с комсоргом, Садальский писал письма Брежневу, а членский билет Пугачевой оценили в $3 тысячи]</ref> בשנת 2018 יצא עם תוכנית מערכונים חדשה בשם "100יאנוב". במהלך מגפת הקורונה ברוסיה יצא בסדרת מערכונים במסגרת תוכנית בשם "סטויאנוב בבידוד" (Стоянов в изоляции) שזכתה לפופופולריות רבה.

== פילמוגרפיה נבחרת ==
* ילדה וגראנד (1981) כעיתונאי
* ארנב מעל המהומה (2006) כסמיון גרוסו
* 12 (2007) כמושבע מספר 6
* ממלכת המראות העקומות (2007) כמפיק
* יראלש (2007) כשודד
* היטלר קאפוט! (2008) כמרטין בורמן
* סינדרלה (2012) כוויקטור פאבלוביץ' צ'וגינוב, כאיל נפט
* הגווארדיה הלבנה (2012) כבלוחין
* מלכת השלג (2012) כמלך (דיבוב)
* ריכטר. עונה 3 (2018)
* גשר קרים. נעשה מאהבה! (2018) כבוס
* קבוצת החלומות (2019)
* גוד ביי, אמריקה (2020) כוויקטור סרגייביץ'
* סטויאנוב בבידוד (2020)
* אורחים מהעבר (2020) כפרופסור פיוטרובסקי
* Love (2021)
* הערפדים של מרכז רוסיה (2021)
* מרלן (2021)
* אבות (2022)

== חיים אישיים ==
סטויאנוב התחתן שלוש פעמים. לסטויאנוב שלוש בנות ושתי בנות חורגות.<ref>[https://www.kp.ru/daily/23022.5/3393/ У Юрия Стоянова родилась дочь !]</ref>

== קישורים חיצוניים ==

* 

== הערות שוליים ==

קטגוריה:זוכי פרס TEFI
קטגוריה:מנחי טלוויזיה רוסים
קטגוריה:אודסה: אישים
קטגוריה:זוכי פרס נשר הזהב הרוסי
קטגוריה:שחקני קולנוע וטלוויזיה רוסים
קטגוריה:רוסים שנולדו ב-1957
פאבל דרביאנקו

פאבל יורייביץ' דרביאנקו (ברוסית: Па́вел Ю́рьевич Деревя́нко; נולד ב-2 ביולי 1976) הוא שחקן תיאטרון וקולנוע רוסי.<ref></ref>

== ביוגרפיה ==
פאבל דרביאנקו נולד בעיר טגאנרוג, מחוז רוסטוב, רוסיה הסובייטית, שבברית המועצות. הוריו, יורי פאבלוביץ' וטטיאנה וסילייבנה דרביאנקו, עבדו כל חייהם במפעל בטגאנרוג.<ref></ref>

הוא למד בקייב, שבאוקראינה הסובייטית. לאחר מכן עבר פאבל למוסקבה שם נכנס לאקדמיה הרוסית לאמנויות התיאטרון. הוא למד שם משנת 1996 עד 2000.<ref></ref> במהלך לימודיו הבחין בו הבמאי אלכסנדר קוט (כשפאבל למד בקורס של לאוניד חייפץ), כאשר פאבל עם סטודנטים אחרים העלה את ההצגה "חביות אריזה". כאשר החל אלכסנדר קוט לצלם את סרטו "שני נהגים נהגו", הוא מצא את דרבינקו. באותה תקופה פאבל ערך חזרות להצגה של אולג מנשיקוב "המטבח", אך הוא לא רצה לסרב להצעתו של אלכסנדר קוט לככב בסרט. הסרט "שני נהגים נהגו" התקבל בחום על ידי הקהל, ותפקידו כקולקה סנגירב הביא לשחקן המתחיל את תהילתו הראשונה. השחקן הצעיר הופיע אז בסרטים הבאים - "תשע נשמותיו של נסטור מחנו" (2006), אנטיקילר 2" וסדרת הטלוויזיה "שטראפבט".

דרביאנקו ידוע גם על משחקו בקומדיות "היטלר קאפוט!" (2008) ורז'בסקי נגד נפוליאון (2012). הוא גילם את נסטור מאכנו בסדרת הטלוויזיה "תשע נשמותיו של נסטור מאכנו" ואת אלכסנדר פושקין בסרטים "גוגול: ההתחלה" ו"גוגול: נקמה נוראית".

בשנת 2013, השחקן היה מועמד לפרס נשר הזהב לשחקן הטוב ביותר בטלוויזיה על תפקידו כמיכאיל סולוביוב בסדרת הטלוויזיה "הצד האפל של הירח". באביב 2015 הוא השתתף בסרטון המוזיקה של וסיל אובלומוב לשיר "Mnogochodovochka". בסתיו 2015 יצא קליפ של להקת Uma2rman "רעלים" עם פאבל.

הוא כיכב בתפקיד ראשי (כפיוטר השלישי) בסדרת הטלוויזיה "יקטרינה הגדולה" (2015), יחד עם יוליה סניגיר.<ref></ref>

בינואר 2020 קיבל את פרס נשר הזהב הרוסי בקטגוריית השחקן הטוב ביותר בטלוויזיה על תפקידו בסדרה "מעצר בית".

== קריירה ==
=== תפקידי תיאטרון ===
* «Затоваренная бочкотара» - וולודיה טלסקופוב
* רוברטו זוקו (הצגה מאת ברנרד-מארי קולטס) - רוברטו זוקו
* המעיל - אקקי אקקביץ' בשמשקין
* «Герой» - קריסטוף מחואון
* «Имаго pigmalionum» - אלוף-משנה פיקרינג
* האמן ומרגריטה - חתול בהמות
* «Би-фем» - אמא
* ויי - חומה ברוט

=== פילמוגרפיה נבחרת ===

== קישורים חיצוניים ==

* 

== הערות שוליים ==

קטגוריה:זוכי פרס נשר הזהב הרוסי
קטגוריה:שחקני קולנוע וטלוויזיה רוסים
קטגוריה:שחקני תיאטרון רוסים
קטגוריה:מוסקבה: אישים
קטגוריה:רוסים שנולדו ב-1976
היית'ם בן טארק אאל סעיד

היית'ם בן טארק אאל סעיד (; נולד ב-13 באוקטובר 1954) הוא הסולטאן הנוכחי של עומאן. היית'ם ירש את התפקיד מבן דודו, קאבוס בן סעיד אאל סעיד, לאחר מותו. הוא החל בכהונתו בתפקיד ב-11 בינואר 2020. בעבר שירת היית'ם כשר המורשת והתרבות העומאני מ-2002 עד 2020. 

== רקע ==
היית'ם בן טארק הוא חבר במשפחת המלוכה העומאנית, בית סעיד, בנם של טארק בן תיימור, בנו של הסולטאן תיימור בן פייסל ולאמו שוואנה בנת חמוד אאל בוסיידה ב-13 באוקטובר 1954 בבירת עומאן מסקט. בשנת 1979 סיים היית'ם את לימודיו בתוכנית שירות החוץ של אוניברסיטת אוקספורד. אחיו של היית'ם משרת כסגן ראש ממשלת עומאן.

== קריירה ==
היית'ם היה ראש ההתאחדות העומאנית לכדורגל הראשון, במהלך שנות השמונים של המאה העשרים המוקדמות. הוא מתואר כחובב ומעודד ספורט. היית'ם בן טארק אאל סעיד שירת כסמנכ"ל לעניינים פוליטיים של משרד החוץ העומאני משנת 1986 עד 1994, ובהמשך מונה למזכיר הכללי של משרד החוץ העומאני (1994-2002). באמצע שנות התשעים של המאה העשרים התמנה היית'ם בן טארק אאל סעיד לתפקיד שר התרבות של עומאן. הוא ייצג את עומאן בטקסים תרבותיים שונים ברחבי העולם. בשנת 2016, קיבל היית'ם את פניהם של צ'ארלס, נסיך ויילס ואשתו קמילה בביקורם בעומאן.

היית'ם שירת גם כיושב הראש של הוועידה לחזון העתידי של עומאן - "עומאן 2040", זאת לצד היותו נשיא הכבוד האגודה העומאנית לאנשים בעלי צרכים מיוחדים ונשיא אגודת הידידות היפנית-עומאנית.

=== סולטאן עומאן ===
לאחר מותו של בן דודו הסולטאן קאבוס ב-10 בינואר 2020 בלא צאצאים, ירש היית'ם בן טארק אאל סעיד את בן דודו. ההכרזה על היית'ם כסולטאן עומאן נעשתה בהכרזה של מועצת הביטחון של עומאן, בה היא מכריזה כי פתחה את מכתב ירושת הכס שנכתב על ידי הסולטאן קאבוס בו הוא כותב את רצונו ליורש והיית'ם בן טארק הוא הסולטאן הנבחר והשולט. במהלך נאומו הראשון כסולטאן הבטיח להשאיר את מדיניות החוץ עושת-השלום של עומאן כרגיל ולפתח עוד יותר את הכלכלה העומאנית.

כסולטאן, הודיע בן טארק על כך שמעכשיו בעומאן ימונה יורש עצר, שיהיה בנו הבכור של המלך- בכך ביצר בן טארק את מלוכת משפחתו שנים קדימה.

== קישורים חיצוניים ==

== הערות שוליים ==

קטגוריה:פוליטיקאים עומאנים
קטגוריה:סולטאני עומאן
קטגוריה:שרי תרבות
קטגוריה:שרי חוץ
קטגוריה:שרי אוצר
קטגוריה:בוגרי אוניברסיטת אוקספורד
קטגוריה:ילידי 1954
סלון הרכב הבין-לאומי במוסקבה

סלון הרכב הבין-לאומי במוסקבה (ברוסית: Московский международный автомобильный салон, בראשי תיבות: ММАС; באנגלית: The Moscow International Automobile Salon, בראשי תיבות: MIAS) היא תערוכת הרכב הדו־שנתית המתקיימת ב־Crocus Expo במוסקבה, רוסיה. התערוכה מאורגנת על ידי הארגון הבינלאומי של יצרני הרכב (OICA), הרואה אותה כמופע רכב בינלאומי גדול.

המארגנים הם התאחדות היצרנים הרוסיים NP ומרכז אקספו במוסקבה. מספר כנסים של משווקים שאורגנו על ידי יצרני מכוניות מהווים את החלק האינטגרלי של התוכנית. בספטמבר 2010 היא קיבלה מעמד של סלון רכב ברמה הגבוהה ביותר, 'A'.

== קישורים חיצוניים ==

* 

קטגוריה:מוסקבה: אטרקציות תיירותיות
קטגוריה:תערוכות רכב
קטגוריה:מוסקבה: כלכלה
ספקטרופלואורמטר

[[איור סכמטי של מערך רכיבים אופטיים בספקטרופלואורמטר טיפוסי]]
ספקטרופלואורמטר או ספקטרופוטומטר פלואורסצנטי הוא מכשיר בספקטרוסקופיה המשמש למדידת החתימה הפלואורסצנטית של חומר מסוים.<ref></ref> 

== עקרון פעולה ==
מרבית הספקטרופלואורמטרים הם מכשירים מתקדמים יותר מאשר פילטר הפלואורומטר בכך שהם יכולים לזהות פלואורסצנטיות ברמת דיוק גבוהה יותר ורגישות יוצאת דופן. הם מעולים בסלקטיביות באורך הגל, בגמישות ובנוחות. לעיתים קרובות מכשיר ספקטרופלואורמטר מצויד בדברים הבאים:

* נורת קסנון 
* מונוכרומטורים לבליעה ופליטה
* תא מדידה (קיבטה )
* גלאי

נורת הקסנון המשמשת כמקור לעירור, יכולה לספק רצף אנרגטי המשתרע מהאולטרה סגול לאינפרא אדום. במקום פילטרים, לספקטרופלואורומטר יש מונוכרומטורים המאפשרים לייצר אורכי גל בודדים ממקור אור בעל פס רחב. הדבר מאפשר לספקטרופלואורומטרים להקליט גם ספקטרומי עירור ופליטה. המונוכרומטורים מאפשרים לשמור על פליטה קבועה באורך גל יחיד כדי למדוד את ספקטרום העירור. גם להפך, ניתן לשמור על עירור קבוע באורך גל יחיד, כדי למדוד את ספקטרום הפליטה.

כמו בפלואורומטר, גלאי הספקטרואפלואומטר מורכב מצינורות פוטו-מכפיליים (PMT) להגברת הפליטה. לאחר מכן משתמשים במכשירים אלקטרוניים כדי לכמת את האות ולהציג אותו באופן אלקטרוני, בדרך כלל כגרף.

== הערות שוליים ==

קטגוריה:כלי מעבדה
העגלה הירוקה (רומן)

העגלה הירוקה (ברוסית: «Зелёный фурго́н») הוא רומן מאת הסופר הסובייטי א. ו. קוזאצ'ינסקי, שהביא לו את תהילתו. הרומן נכתב בשנת 1938 לבקשת חברו, הסופר המפורסם יבגני פטרוב.<ref></ref>

העלילה מבוססת על אירועים אמיתיים, אבות טיפוס של הדמויות הראשיות היו א. ב. קוזאצ'ינסקי ויבגני פטרוב (שידוע ככותב משותף לספרים "שנים עשר הכיסאות" ו"עגל הזהב").<ref></ref>

== עלילה ==
בערב חורפי בשנת 1931, מועדון סופרים התארגן בעצמו בסנטוריום של העיר גגרה, בראשות הסופר המפורסם פטריקייב. ד"ר בויצ'נקו, חברו הטוב של פטריקייב, מציג את סיפורו בפני בית המשפט של מועדון, המספר על חיי מחלקת החקירות הפלילית באודסה בשנות העשרים, וממשיך לקרוא את עבודתו.

הסיפור מתרחש באודסה שלאחר המהפכה וסביבתה. ראש מחלקת המשטרה, הסטודנט לשעבר וולודיה, בן שמונה עשרה, מגיע לסוורינובקה. בהוראת ראש אגף המבצעים, הוא, יחד עם תושב המקום, השוטר הזוטר גרישצ'נקו וסוכן מהדרגה השנייה שסטקוב (שהיה מנטרל פצצות לפני המהפכה), נלחמים עם סוחרים מקומיים, גנבי סוסים ומחרחרי מלחמה. אבל וולודיה חולם על קריירה של שרלוק הולמס ובכל דרך מיישם את שיטותיו בחקירת כל העבירות הקטנוניות הללו.

אך עד מהרה נאלץ וולודיה לאתגר את ראש החבורה, פושע בכינוי "תולעת" - שמטיל אימה על כל העיר. החיפוש אחר השודדים מוביל אותו אל גנב סוסים נאה, בו וולודיה מזהה את החבר עמו שיחקו כדורגל לפני המהפכה.

== בסיס עובדתי ==
סיפורו של אלכסנדר קוזאצ'ינסקי התבסס על סיפור הנעורים של יבגני קטאייב (פטרוב) (מחבר משותף של הרומנים שנים עשר הכיסאות ועגל הזהב) וקוזאצ'ינסקי. קטאייב (פטרוב) הפך לאב-טיפוס של וולודיה פטריקייב, וקוזאצ'ינסקי הפך לגנב הסוס הנאה.

אלכסנדר קוזאצ'ינסקי שימש כמפקח חקירות פליליות במחוז הבלטי. הוא עזב את השירות, וחטף יחד עם עריק, קולונל גרמני גאורג פך, עגלת משא עם תבואה, שנועדה לשחד את ראש מחלקת המשטרה הבלטית. הוא ארגן כנופיה, שכללה רוסים ממוצא גרמני ואנשי צבאו של קולצ'ק לשעבר. החבורה, עם יותר מ-20 חברים, הייתה ממוקמת באזור הכפר לוסטדורף, שתושביו האנטי-סובייטים תמכו בשודדים. אלכסנדר קוזאצ'ינסקי תכנן וכיוון באופן אישי את התקיפות המזוינות על משרדים אזוריים, רכבות ובעלי חוות משגשגות. הוא נהנה מסמכות רבה בקרב השודדים והאוכלוסייה המקומית, בעיקר בקרב נשים.

בשנת 1922, בעת שניסה למכור סוסים שנגנבו ממרפאת מחלקת החי"ר ה-51 בשוק סטארוקוני באודסה, קוזאצ'ינסקי וכמה מאנשיו נפלו למארב משטרתי. במהלך מרדף הירי הכיר קוזאצ'ינסקי את אחד מפקחי מחלקת החקירות הפליליות, חברו לגימנסיה, יבגני קטאייב (פטרוב), שלו הוא נכנע והסגיר את עצמו.

== מהדורות ==
הסיפור פורסם לראשונה בשנת 1938 באלמנאך "שנה XXII" (גיליון 14).<ref></ref> הרומן ראה אור שלוש פעמים במהלך חיי המחבר (בשנים 1938–1943).

יתר על כן, הספר הודפס מחדש פעמים רבות. המהדורה האחרונה יצאה בשנת 2012.

== עיבודים ==
הסיפור עובד 3 פעמים:
* העגלה הירוקה (סרט, 1959)
* העגלה הירוקה (סדרת טלוויזיה, 1983)
* העגלה הירוקה (סדרת טלוויזיה, 2020)

== הערות שוליים ==

קטגוריה:ספרי 1938
קטגוריה:ספרים רוסיים
טלסקופ אופטי

טלסקופ אופטי
תל אביב בימי מלחמת העצמאות - תושבי תל אביב משקיפים מחוף הים לעבר יפו הערבית בעזרת טלסקופ אופטי, בשנת 1984]]

טלסקופ אופטי הוא מכשיר לצפייה בעצמים רחוקים. טלסקופ אופטי אוסף ומרכז אור בעיקר מהתחום הנראה של הספקטרום האלקטרומגנטי, ישנם טלסקופים שעובדים בתחום התת-אדום והעל סגול, בצורתו הפשוטה ביותר הטלסקופ הוא צינור שבכל אחד מקצותיו עדשה מרכזת. טלסקופים עובדים בכל אורכי הגל של הקרינה האלקטרומגנטית (למשל: רדיו טלסקופ).

== סוגי טלסקופים אופטיים ==
טלסקופים אופטיים נחלקים לשלושה סוגים:טלסקופ קטדיופטרי עובד באמצעות שילוב של עדשות ומראות. טלסקופ מחזיר-אור עובד באמצעות סידור של מראות. סוג זה קל מהאחרים לבנייה בגודל גדול, ולכן הוא היחיד המשמש בטלסקופים אסטרונומיים גדולים. טלסקופ שובר-אור עובד באמצעות סידור של כמה עדשות.

== חלקי הטלסקופ האופטי ==
* עינית - העדשה או מכלול העדשות הקרובים לעין הצופה.
* בלט עין - המרחק בין העינית לאישון היציאה.
* עדשה מיישרת - עדשה שמציבים בתוך הטלסקופ כדי לקבל תמונה ישרה.
* הפרדה קווית - המרחק המינימלי בו ניתן להבחין בין שתי נקודות במישור הדמות.
* עדשת שדה - עדשה המוצבת במוקד המשותף של העצמית והעינית על מנת להגדיל את זווית השדה (אינה משנה את ההגדלה).
* הפרדה זוויתית - הזווית המינימלית בה ניתן להבחין בין שתי נקודות.
* עצמית - העדשה הקרובה לעצם הנצפה.
* מנסרת היפוך - מנסרת Porro או שתי מנסרות ישרות זווית המודבקות זו לזו וההופכות את הדמות.
* הגדלה קווית - ההגדלה בטלסקופ אסטרונומי רגיל שווה ל:
# גודל הדמות חלקי גודל העצם.
# אורך מוקד העצמית חלקי אורך מוקד העינית.
# קוטר אישון הכניסה חלקי קוטר אישון היציאה.

== שימושים במילה טלסקופ ==
המילה טלסקופ במקור שימשה לתיאור כלי הנועד לצפייה בתחום האור הנראה באמצעות העין האנושית ומטרתו הייתה להגדיל זוויתית את העצם או העצמים שעליו אנו צופים ובכך להפוך אותם לגדולים (זוויתית). בנוסף, נעשה שימוש במילה טלסקופ בשביל לתאר מכשירים הצופים בקרינה חלקיקית (למשל טלסקופ ניוטרינו).

== קישורים חיצוניים ==

* - רוב הערך מדבר על טלסקופ אופטי
* 

*
2020 01
קטגוריה:טלסקופים
ריצ'רד שאול וורמן

ריצ'רד שאול וורמן (באנגלית: Richard Saul Wurman; נולד ב-26 במרץ 1935) הוא אדריכל ומעצב גרפי אמריקאי. וורמן כתב, עיצב ופרסם כ-90 ספרים, ויצר את ועידת TED,<ref name="TEDfounder"></ref> וכן את ועידת TEDM.

וורמן היה יו"ר ועידת IDCA בשנת 1972, ועידת העיצוב הפדרלית הראשונה בשנת 1973, ועידת המכון האמריקני לאדריכלים (AIA) בשנת 1976.

==ביוגרפיה==

וורמן קיבל את שני תאריו האקדמיים B.Arch. ו- M.Arch. מאוניברסיטת פנסילבניה, וסיים את התואר הראשון בשנת 1959,<ref name="AIGA">"[https://www.aiga.org/medalist-richardsaulwurman Richard Saul Wurman]". AIGA: the professional association for design. aiga.org. Retrieved 2016-11-03.</ref> בהצטיינות הגבוהה ביותר; הוא זכה במדליית הזהב של ארתור ספייד ברוקס. הוא זכה במספר תואר דוקטור לשם כבוד, מלגות גרהאם, גוגנהיים ומענקים רבים מהארגון הלאומי לאמנויות וכן הפרופסור הנכבד באוניברסיטת נורת'-מזרח. הוא זוכה בפרס מפעל חיים מטעם קופר יואיט, מוזיאון העיצוב של סמיתסוניאן. וורמן זכה גם במדליית הזהב השנתית מטעם מכללת טריניטי, דבלין, מדליית זהב מטעם AIGA וקיבל את פרס המוזיאון למדע בוסטון החמישים השנה בברדפורד וושבורן באוקטובר 2014, בנוסף הוא עמית מטעם ה-AIA.

הוא ממשיך לעבוד עם Esri ו-RadicalMedia ביוזמתו הקרטוגרפית ההשוואתית למיפוי הגדרות עירוניות, 19.20.21, שתגיע לשיאה ביצירת רשת של מצפים עירוניים חיים ברחבי העולם.

וורמן יצר ועמד בראש כמה ועידות: TED משנת 1984 עד 2003, TEDMED משנת 1995 ועד 2010, ועידת WWW.

וורמן תומך גם ב-SENS Research Foundation, ארגון ביוטכנולוגיה ללא מטרות רווח, המבקש לתקן את נזקי ההזדקנות ולהאריך את תוחלת החיים הבריאה. <ref>http://www.sens.org/outreach/celebrity-reimagine-aging-campaign</ref>

== חיים אישיים ==
וורמן ממשפחה יהודית ששורשיה באוקראינה, מתגורר בגולדן ביץ', פלורידה עם אשתו הסופרת גלוריה נגי ושני כלבי המחמד שלהם. יש להם ארבעה ילדים וששה נכדים.

==קישורים חיצוניים==

* 
* [http://blog.ted.com/2014/03/17/the-30th-birthday-of-ted-richard-saul-wurman-at-ted2014/ ריצ'רד סול וורמן] ב- TED
* [https://soundcloud.com/designmatters/design-matters-with-debbie-millman-richard-saul-wurman ריצ'רד סול וורמן] התראיין על חייו לפודקאסט Design Matters
== הערות שוליים ==

 

קטגוריה:אמרגנים
קטגוריה:זוכי מלגת גוגנהיים
קטגוריה:יהודים אמריקאים
קטגוריה:אדריכלים אמריקאים
קטגוריה:בוגרי אוניברסיטת פנסילבניה
קטגוריה:אמריקאים שנולדו ב-1935
רפובליקה פדרלית חוקתית

רפובליקה פדרלית חוקתית היא רפובליקה פדרלית, המבססת את המערכת הפוליטית שלה על חוקה.

== מדינות פדרליות חוקתיות ==
{| cellspacing="0" cellpadding="4" border="2" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
!מדינה
!סוג
|-
|
|רפובליקה
|-
|
|רפובליקה נשיאותית
|-
|
|רפובליקה נשיאותית
|-
|
|רפובליקה פדרלית דמוקרטית
|-
|
|רפובליקה פדרלית
|-
|
|רפובליקה פדרטיבית
|-
|
|רפובליקה פדרלית
|-
|
|רפובליקה
|-
|
|רפובליקה בוליווארית
|-
|
|רפובליקה
|-
|
|מדינות מאוחדות
|-
|
|רפובליקה פדרלית
|-
|
|רפובליקה פדרלית
|-
|
|רפובליקה איסלאמית
|-
|
|איחוד
|-
|
|רפובליקה נשיאותית
|-
|
|קונפדרציה
|}

קטגוריה:שיטות ממשל
הר אדרד

הר אדרד (באנגלית: Mount Edred) הוא הר נישא המכוסה קרח, המהווה את הקצה הדרומי של רכס דאגלס באי אלכסנדר, שבאנטארקטיקה.

ההר ממוקם במרחק 16 קילומטרים מקו החוף, של מפרץ ג'ורג' השישי.

גובהו של ההר 2,195 מטרים מעל פני הים. ההר הוא ההר התשיעי בגובהו בארץ אלכסנדר (הר קאלה גבוה ממנו, והר ספיבי נמוך ממנו).

== היסטוריה ==
=== גילוי ההר ===

ההר נצפה לראשונה על ידי לינקולן אלזוורת' במהלך טיסתו הטרנס-אנטארקטית ב-23 בנובמבר 1935.

ההר מופה לראשונה בהתבסס על תצלומי אוויר שצולמו בטיסה זו על ידי ו. ל. ג'י. ג'וארג (W.L.G. Joerg).

הצד המזרחי של ההר נסקר לראשונה על ידי המשלחת הבריטית אל ארץ גרהאם בשנת 1936, ונסקר בשנית על ידי סקר שטחי חסות איי פוקלנד בשנת 1949.

הצד המערבי של ההר מופה כולה בהתבסס על תצלומי האוויר שצולמו על ידי משלחת החקר האנטארקטית רון, בין השנים 1947–1948, ועל ידי סקר שטחי חסות איי פוקלנד בשנת 1960.

=== מקור השם ===

אנשי סקר שטחי חסות איי פוקלנד קראו להר על שמו של אדרד שמלך באנגליה משנת 946 ועד שנת 955; וזאת בדומה לאתרים אחרים ברכס דאגלס הנקראים על שמם של מלכים סקסוניים.

== ראו גם ==

* הר אתלוולף
* הר אתלרד
* הר אתלסטאן
* הר אגברט
* רכס אתלברט
* הר אלפרד

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=mLHtBgAAQBAJ&pg=PT13&lpg=PT13&dq=%22Mount+Edred%22&source=bl&ots=8IEq-Lt1Se&sig=ACfU3U2iYuj_f84oZrSuADSgJ5UMqiyiGA&hl=en&sa=X&ved=2ahUKEwiLyNq4sfzmAhUE36QKHcvhAg8Q6AEwEHoECA0QAQ#v=onepage&q=%22Mount%20Edred%22&f=false Antarctic Peninsula - Mountaineering in Antarctica: Travel Guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:4323 הר אדרד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108635 הר אדרד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4084&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר אדרד] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/peak.aspx?pid=12055 הר אדרד] באתר peakbagger
* [https://peakery.com/mount-edred-antarctica/ המרחקים בין הר אדרד לאתרים באנטארקטיקה] באתר peakery
* [https://www.mountain-forecast.com/peaks/Mount-Edred/forecasts/2195 תחזית מזג אוויר עדכנית ארוכת טווח עבור הר אדרד (לפי גבהים)]

== הערות שוליים ==

אדרד
הר קאלה

הר קאלה (באנגלית: Mount Calais) הוא הר מסיבי נישא, בצידו הצפון-מערבי של מפרץ שוקאלסקי, בחלקו הצפון-מזרחי של האי אלכסנדר, שבאנטארקטיקה.

גובהו של ההר 2,345 מטרים מעל פני הים.

ההר הוא ההר השמיני בגובהו בארץ אלכסנדר.

== היסטוריה ==
=== גילוי הרכס ===

ההר נסקר לראשונה בשנת 1909 לערך, על ידי המשלחת הצרפתית לאנטארקטיקה בפיקודו של ז'אן-באטיסט שארקו.

ההר נסקר בשנית על ידי סקר שטחי חסות איי פוקלנד בשנת 1948.

=== מקור השם ===

שארקו קרא להר על שם העיר קאלה שבצרפת.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=RA2-PA374&lpg=RA2-PA374&dq=%22Mount+Calais%22&source=bl&ots=6TSmMFKm7L&sig=ACfU3U1VBdwIcIDXIPgTsMgWvT0S3gHOlA&hl=en&sa=X&ved=2ahUKEwiqnPWDs_zmAhUOI1AKHSNmCtcQ6AEwBnoECA4QAQ#v=onepage&q=%22Mount%20Calais%22&f=false Sailing Directions for Antarctica: Includes Islands South of Latitude 60.̊], PP 205, 374</div>

<div class="mw-content-ltr">• Damien Gildea, [https://books.google.co.il/books?id=TrHtBgAAQBAJ&pg=PT130&lpg=PT130&dq=%22Mount+Calais%22&source=bl&ots=g8eqcDgovE&sig=ACfU3U0X_IEiYIW0pTZoiPuOkqd9XYxNUg&hl=en&sa=X&ved=2ahUKEwjw0f6CuPzmAhVEKVAKHTnuDP84ChDoATABegQIChAB#v=onepage&q=%22Mount%20Calais%22&f=false Antarctic Peninsula - Mountaineering in Antarctica: Travel Guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2297 הר קאלה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2197&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר קאלה] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-calais-antarctica/ המרחקים בין הר קאלה לאתרים אחרים באנטארקטיקה] באתר peakery
* [https://www.mountain-forecast.com/peaks/Mount-Calais/forecasts/2345 תחזית מזג אוויר עדכנית ארוכת טווח עבור הר קאלה (לפי גבהים)]

== הערות שוליים ==

קאלה
מפרץ שוקאלסקי

מפרץ שוקאלסקי (באנגלית: Schokalsky Bay) הוא המפרץ המזרחי ביותר באי אלכסנדר שבאנטארקטיקה. 

רוחב פתחו של המפרץ 17 קילומטרים, ואורכו (הוא חודר לתוך האי) 11 קילומטרים. 

פתח המפרץ מצוי בין הר קאלה לבין כף בראון.

המפרץ סמוך למדף הקרח ג'ורג' השישי, שבמפרץ ג'ורג' השישי.

קרחון המפטון נשפך במפל קרח אל מפרץ שוקאלסקי, ולכן אזור זה של המפרץ מלא קרח מבוקע, המונע אפשרות כניסה לפנים שטחו של האי במזחלות כלבים דרך המפרץ.

== היסטוריה ==
=== גילוי המפרץ ===

המפרץ התגלה לראשונה, מרחוק, בשנת 1909, על ידי המשלחת הצרפתית לאנטארקטיקה בפיקודו של ז'אן-בפטיסט שארקו.

שארקו מיפה באופן גס את המפרץ, כאשר הוא חושב שמדובר במצר ים, החוצה את האי אלכסנדר.

החוף בסביבה זו צולם מהאוויר והמפרץ מופה באופן גס בשנת 1937 על ידי המשלחת הבריטית אל ארץ גרהאם, וזו לא מצאה את "מצר שוקאלסקי" ששארקו מיפה.

סקרים שנערכו על ידי סקר שטחי חסות איי פוקלנד בשנת 1948 זיהו את המפרץ כמצר שאותו מופה שארקו.

=== מקור השם ===

שארקו קרא למפרץ (אשר הוא חשב שמדובר במצר) על שמו של יולי מ. שוקאלסקי (Yuliy M. Shokalskiy), גאוגרף, מטאורולוג ואוקיינוגרף רוסי (כשהוא משתמש באיות של שמו של שוקאלסקי באותיות לטיניות - כפי ששוקאלסקי איית אותו).

סקר שטחי חסות איי פוקלנד נתן למפרץ את השם ששארקו נתן למצר.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=6ASyUn0hRf4C&pg=PA205&lpg=PA205&dq=%22Schokalsky+Bay%22&source=bl&ots=uVzYxNIB-1&sig=ACfU3U3Kk99nZx3Flcdo34MJylE3xzV6oA&hl=en&sa=X&ved=2ahUKEwiBvePku_zmAhWPfFAKHSehDCg4ChDoATAAegQIChAB#v=onepage&q=%22Schokalsky%20Bay%22&f=false Sailing Directions for Antarctica: Includes Islands South of Latitude 60.̊], P 205</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:13403 מפרץ שוקאלסקי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12852&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ שוקאלסקי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

שוקאלסקי
שוקאלסקי